CELEX: 62009CN0510
Language: fi
Date: 2009-12-09 00:00:00
Title: Asia C-510/09: Kanne 9.12.2009 — Euroopan komissio v. Ranskan tasavalta

13.2.2010   
            
            
               FI
            
            
               Euroopan unionin virallinen lehti
            
            
               C 37/24
            
         Kanne 9.12.2009 — Euroopan komissio v. Ranskan tasavalta
   (Asia C-510/09)
   2010/C 37/29
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: M. Patakia ja G. Zavvos)
   
      Vastaaja: Ranskan tasavalta
   
      Vaatimukset
   
   
               —
            
            
               on todettava, että Ranskan tasavalta ei ole noudattanut 22.6.1998 annetun direktiivin 98/34/EY, sellaisena kuin se on muutettuna teknisiä standardeja ja määräyksiä koskevien tietojen toimittamisessa noudatettavasta menettelystä ja tietoyhteiskunnan palveluihin liittyvistä määräyksistä 20.7.1998 annetulla direktiivillä 98/48/EY (1), 8 artiklan 1 kohdan mukaisia velvoitteitaan, koska se ei ole ilmoittanut kyseisellä direktiivillä käyttöönotetun menettelyn yhteydessä 13.3.2006 tehdystä ministeriön päätöksestä (arrêté ministériel), joka koskee välittömästi ennen käyttöä valmistettavien sellaisten aineiden seosten käyttöä, joihin viitataan Ranskan maaseutuoikeutta sääntelevän lakikoonnelman (code rural) L.253-1 §:ssä, kyseisen päätöksen valmisteluvaiheessa
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan komissio moittii kanteellaan vastaajaa siitä, että se ei ole ilmoittanut komissiolle kyseessä olevaa maataloudessa hyödynnettävien välittömästi ennen käyttöä valmistettavien kasvinsuojeluaineseosten käytöstä tehtyä ministeriön päätöstä ennen sen tekemistä, koska kyseisessä päätöksessä on kiistattomasti kyse teknisestä määräyksestä direktiivissä 98/34 tarkoitetulla tavalla. Ranskan tasavallan olisi sen vuoksi täytynyt ilmoittaa päätöksestä sen valmisteluvaiheessa komissiolle, koska päätös ei kuulu kyseisen direktiivin 10 artiklassa säädetyn poikkeuksen piiriin.
   Komission mukaan vastaaja on myöntänyt tämän rikkomisen, koska Ranskan viranomaiset ovat otettuaan vastaan perustellun lausunnon ilmoittaneet komissiolle päätösehdotuksesta, jossa kanteen kohteena oleva ministeriön päätös kumotaan ja sen sisältöä muutetaan. Ranskan viranomaiset eivät ole kanteen nostamisen ajankohtaan mennessä kuitenkaan panneet täytäntöön tätä päätösehdotusta tai ainakaan ilmoittaneet siitä komissiolle.
   
      (1)  Teknisiä standardeja ja määräyksiä koskevien tietojen toimittamisessa noudatettavasta menettelystä annetun direktiivin 98/34/EY muuttamisesta 20.7.1998 annettu Euroopan parlamentin ja neuvoston direktiivi 98/48/EY (EYVL L 217, s. 18).